Burchard Sperrlingk

Burchard Leonhard Viktor Sperrlingk (22. mai (ukj 3. juuni) 1854 Rõuge pastoraat – 2. juuli (ukj 15. juuli) 1905 Otepää) oli eesti luteriusu vaimulik.Burchard Leonhard Viktor Sperrlingk (1854-1905), Geni (vaadatud 17.09.2025)"Sureb Burchard Leonhard Sperrlingk (1905)", Kreutzwaldi sajand (vaadatud 17.09.2025)

Burchard Sperrlingki isa Michael Sperrlingk oli Rõuge kiriku köster, kooliomanik ja õpetaja. Koos abikaasa Anna Dorothea Sperrlingkiga pidas ta väikest saksakeelset erakooli, milles õppisid ka jõukamate eestlaste lapsed.Michael (Mihkel) Sperrlingk (Sperling) (1827-1891), Geni (vaadatud 17.09.2025)

Burchard Sperrlingk lõpetas Rõuges kihelkonnakooli, õppis aastatel 1869–1874 Tartus gümnaasiumis. Aastatel 1874–1880 õppis Tartu Ülikoolis, algul filoloogiat, kuid läks üle usuteaduskonda. Oli aastatel 1880–1881 prooviaastal Rõuge Maarja koguduses Elieser Traugott Hahni juures ja Pärnu Eliisabeti koguduses Conrad Wilhelm Heinrich Bergwitzi juures. Ordineeriti 22. märtsil 1881 Pärnus õpetajaks, seal töötas ta Pärnu Eliisabeti koguduse abiõpetajana.

Oli aastatel 1881–1905 (introdutseeriti 20. septembril 1881) Otepää Maarja koguduse õpetaja. Oli 1893. aastal pooleks aastaks pastoriametist kõrvaldatud (suspendeeritud), kuna viis läbi kiriklikke talitusi rekonvertiitidele (õigeusus pettunutele)"Die evangelischen Prediger Livlands bis 1918", Köln, Wien: Böhlau Verlag, 1977.

Oli Eesti Üliõpilaste Seltsi liige aastast 1874 ning õppeaastal 1876–1877 Seltsi esimees"Eesti Üliõpilaste Selts 1870-1905", New York: Eesti Üliõpilaste Seltsi vanematekogu, 1965. Kui kolm naist (Paula Hermann, Miina Hermann ja Emilie Beermann) õmblesid valmis esimese sinimustvalge trikoloori ja Christoph Beermann viis selle Tartusse, siis hakati mõtlema lipu pühitsemisele. Kuna Tartus kardeti korporantide ekstsesse (Aleksander Mõtuse juhtum), sõideti Burchard Sperrlingki kutsel plaanvankriga Otepääle, kus lipp 4. juunil 1884 Otepää kiriklas pühitseti.

Sperrlingk on maetud Otepää vanale kalmistule.

 Viited 

 Välislingid 
 "Sperrlingk, Burchard. Rindportree talaaris" (1880), Dspace
http://www.naistemaailm.ee/artiklid/23815/lipu_sunnipaev.html?art_magaz=3
http://paber.ekspress.ee/viewdoc/FE442C2CF90981D1C2256EA600352B00

Kategooria:Otepää Maarja koguduse vaimulikud
Kategooria:Liivimaa vaimulikud
Kategooria:Eesti represseeritud isikud
Kategooria:Tartu Ülikooli usuteaduskonna vilistlased
Kategooria:Eesti Üliõpilaste Seltsi liikmed
Kategooria:Otepää vanale kalmistule maetud
Kategooria:Sündinud 1854
Kategooria:Surnud 1905